== Kommunikation ==
Set fra Månen vil Jorden hverken "stå op" eller "gå ned". Jorden vil konstant have den samme retning og højde over horisonten. Det gør det nemt at kommunikere med jordstationen. Alle instrumenternes data blev via kabler samlet i ''Central Station'', der havde en retningsbestemt S-båndsantenne til at uploade målingerne<ref name="Space Tech"/>. Hver ALSEP's daglige målinger blev gemt på et [[magnetbånd]], kaldet ARCSAV. ALSEP's data er arkiveret på flere tusinde ARCSAV-bånd, som eftertiden har haft svært ved at aflæse. Først og fremmest er det forældede fil-formater, dernæst kræver de udgåede båndmaskiner til at kunne aflæse dem. Nogle af dem er 7-spors- og andre 9-sporsbånd. Datidens konverteringer har desuden skabt anomalier, der gør det svært at bruge dataene. Endelig har tidens tand separeret det magnetiske datalag fra resten af båndene, så en del af magnetbåndene er ubrugelige. Derudover er mange ARCSAV blevet fejlarkiveret.<ref>[http://www.lpi.usra.edu/meetings/lpsc2011/pdf/1103.pdf Search and recovery efforts for the ALSEP data tapes] {{Webarchive|url=https://web.archive.org/web/20120111155510/http://www.lpi.usra.edu/meetings/lpsc2011/pdf/1103.pdf |date=11. januar 2012 }} 2011</ref><ref>[http://lunarscience.arc.nasa.gov/articles/recovering-the-missing-alsep-data Recovering the missing ALSEP data] {{Webarchive|url=https://web.archive.org/web/20111021023612/http://lunarscience.arc.nasa.gov/articles/recovering-the-missing-alsep-data |date=21. oktober 2011 }} 13. april 2010</ref>.
Videnskab Naturvidenskab